I 1901 ble Borchgrevinks bok om ekspedisjonen, , publisert. Den engelske utgaven kan i stor grad ha blitt formulert av Newnes' journalister, og den ble kritisert for sin journalistiske stil og skrytende tone. Forfatteren, «kjent for verken beskjedenhet eller taktfullhet», la ut på en foredragstur i England og Skottland, men mottakelsen var generelt laber. De øvrige ekspedisjonsmedlemmene hadde av Newnes blitt ilagt en karantenetid på seks måneder fra Borchgrevinks utgivelse før de kunne publisere sine egne bøker. Bernacchi overholdt fristen da han på tampen av 1901 utga , der han i liten grad berørte konfliktene som oppsto mellom ekspedisjonsdeltakerne. Hans dagboknotater, som ble utgitt i 1998 av barnebarnet Janet Crawford i boken , viser imidlertid til fulle konfliktene som oppsto mellom Borchgrevink og hans menn. I 1905 utkom Borchgrevinks norske utgave av ekspedisjonsberetningen, , en utvidet versjon av den engelske boken.